Nr. C 14/12 De Europæiske Fællesskabers Tidende 22. 1.91 
II 
(Forberedende retsakter) 
KOMMISSIONEN 
Ændret forslag til Rådets beslutning om et særprogram for forskning og teknologisk udvikling 
inden for industri- og materialeteknologi 1990-1994 (') 
KOM(90) 673 endelig udg. — SYN 261 
(Forelagt af Kommissionen i henholdtilE&F-Traktatens artikel 149, stk. 3, den 14. december 1990) 
(91/C 14/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, i samar­
bejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådet har ved sin afgørelse 90/221/Euratom, EØF (2) 
vedtaget det tredje rammeprogram for Fællesskabets 
indsats inden for forskning og teknologisk udvikling 
(1990-1994), som bl.a. fastsætter, hvilke foranstaltninger 
der skal gennemføres for at bidrage til revitaliseringen af 
Europas fremstillingsindustri ved at øge dens videnskabe­
lige og teknologiske grundlag gennem forsknings- og 
udviklingsarbejde og således muliggøre dels en harmo­
nisk og generel udvikling i de tolv lande med henblik på 
at nå til økonomisk og social samhørighed dels en 
reduktion af produktionens indvirkning på miljøet; 
nærværende beslutning skal træffes i lyset af den i 
præamblen til ovennævnte afgørelse anførte begrundelse; 
ifølge Traktatens artikel 130 K iværksættes rammepro­
grammet ved hjælp af særprogrammer, der udarbejdes i 
forbindelse med hver enkelt foranstaltning; EF og Europa som helhed skal reagere hensigtsmæssigt 
på de internationale udfordringer inden for den innova­
tive industri- og materialeteknologi; 
der bør foretages et skøn over de nødvendige EF-midler 
til gennemførelse af dette særprogram; det endelige 
beløb vedtages af budgetmyndigheden i overensstem­
melse med de finansielle overslag for 1988 til 1992, der 
er vedlagt den interinstitutionelle aftale af 28. juni 
1985 (3), og i overensstemmelse med eventuelle finan­
sielle overslag for 1993 til 1994; 
grundforskningen skal nyde særlig fremme over alt i 
Fællesskabet inden for hver af de strategiske forsknings­
sektorer i rammeprogrammet; 
som supplement til det særlige program om menneskelige 
ressourcer og mobilitet skal forskeruddannelsen sikres 
inden for hver af de strategiske forskningssektorer i 
rammeprogrammet; 
den sociale, menneskelige og miljømæssige virkning af 
programmet skal vurderes af et uafhængigt panel, 
herunder en teknologi-/risikovurdering; 
i henhold til artikel 4 og bilag I i afgørelse 
90/221/Euratom, EØF omfatter det anslåede beløb til 
hele rammeprogrammet 57 mio. ECU til centraliseret 
(') EFT nr. C 174 af 16. 7. 1990, s. 28. 
O EFT nr. L 117 af 8. 5. 1990, s. 28. (3) EFT nr. L 185 af 15. 7. 1988, s. 33. 
22. 1.91 De Europæiske Fællesskabers Tidende Nr. C 14/13 
formidling og udnyttelse af resultaterne; disse midler skal 
fordeles på de forskellige aktioner i forhold til de dertil 
afsatte beløb; som følge af dette særprograms størrelse i 
forhold til aktionen inden for industri- og materiale­
teknologi bør det anslåede beløb for de til dette program 
nødvendige midler nedsættes med 6,7 mio. ECU, der 
afsættes til nævnte centraliserede aktion under overhol­
delse af Traktatens artikel 130 P, stk. 2, andet punktum; 
Fælleskabet kan ikke klare hverken de videnskabelige og 
teknologiske eller de kommercielle internationale udfor­
dringer under den igangværende udvikling med koncen­
tration af store virksomheder, men det bør især fremme 
en velafbalanceret dannelse af nyt og mere omfattende 
net af innovative små og mellemstore industrivirksom­
heder og harmoniske strukturer inden for forskning og 
teknologisk udvikling; 
Kommissionen bør stå for gennemførelsen af dette 
program; for at lette Kommissionen i gennemførelsen af 
sine opgaver er medlemsstaterne, i henhold til Traktatens 
artikel 5, forpligtede til at yde al den bistand, der er 
nødvendig for gennemførelsen, bl.a. inden for rammerne 
af et udvalg; 
dette program bør hovedsageligt gennemføres på 
grundlag af udvalgte forsknings- og udviklingsprojekter, 
hvori Fællesskabet deltager; Kommissionen anvender den 
sædvanlige ordning med indkaldelser af projektforslag, 
der offentliggøres i De Europæiske Fællesskabers Tidende; 
der bør ligeledes undtagelsesvist anvendes en særlig 
procedure til brug i intervallerne mellem indkaldelser af 
projektforslag, således at der kan bevares en vis fleksibi­
litet, som på baggrund af udviklingen af de stadig hurti­
gere teknologiske fremskridt tillader Kommissionen at 
tage hensyn til spontane forslag, forudsat at de er i over­
ensstemmelse med programmets mål; 
at støtten til den europæiske internationale konkurrence, 
ved hjælp af fællesskabsprogrammerne indenfor forsk­
ning og teknologisk udvikling, ledsages af en EF-politik 
overfor tredjelande, bygger på princippet »global lige­
vægt mellem goderne«, samt at der, set i lyset af denne 
politik, gives mulighed for deltagelsen af europæiske 
selskaber, som ejes af personer fra ikke-EF-lande; 
ved udvælgelsen af projekter, der skal gennemføres 
under programmet, bør der lægges særlig vægt på prin­cippet om respekt for hensynet til miljøforholdene, 
økonomisk og social samhørighed i Fællesskabet, projek­
ternes tværnationale karakter, projekter med ringe miljø­
mæssig indvirkning og støtte til små og mellemstore virk­
somheder; 
kun i lyset af erfaringerne med gennemførelsen af dette. 
program vil Kommissionen kunne foreslå og Rådet 
beslutte at supplere programmet med de i Traktatens 
artikel 130 L, DOM og 130 O omhandlede midler, 
såfremt de bidrager til virkeliggørelsen af programmets 
målsætninger i overensstemmelse med den mulighed, der 
er omhandlet i artikel 2, stk. 2, i afgørelse 
90/221/Euratom, EØF; 
de foranstaltninger, Fællesskabet gennemfører for at 
styrke det videnskabelige og teknologiske grundlag for 
den europæiske industri og for at fremme udviklingen af 
dens konkurrenceevne, omfatter i henhold til Traktatens 
artikel 130 G fremme af FTU-samarbejdet med tredje­
lande og internationale organisationer; denne form for 
samarbejde kan vise sig at være særlig frugtbar for 
gennemførelsen af dette program; 
som anført i bilag II til afgørelse 90/221/Euratom, EØF 
er det nødvendigt at fremme den tekniske grundforsk­
ning, anvendelsesindustriens integrering af ny teknologi 
og erhvervelse af den nødvendige videnskabelige og 
tekniske viden for udarbejdelsen af standarder og 
kodekser, der gør det lettere at overføre denne tekno­
logi; 
udvalget for Videnskabelig og Teknisk Forskning 
(CREST) er blevet hørt — 
VEDTAGET FØLGENDE BESLUTNING: 
Artikel 1 
Det Europæiske Økonomiske Fællesskab vedtager et 
særprogram for forskning og teknologisk udvikling 
inden for industri- og materialeteknologi, jf. bilag I, som 
skal løbe fra datoen for offentliggørelsen af denne 
beslutning i De Europæiske Fællesskabers Tidende og 
indtil den 31. december 1994. 
Artikel 2 
1. Det anslås, at der til gennemførelse af den aktion, 
der omhandles i denne beslutning, er behov for 748 mio. 
ECU over EF-budgettet. Dette beløb omfatter 670 mio. 
ECU til gennemførelse af de i denne beslutning omhand­
lede foranstaltninger og 78 mio. ECU til de aktiviteter, 
hvormed FFC bidrager til programmet, og som Rådet 
træffer afgørelse om i en særskilt beslutning. 
Nr. C 14/14 De Europæiske Fællesskabers Tidende 22. 1. 91 
2. Fra det nævnte beløb på 670 mio. ECU trækkes 6,7 
mio. ECU til aktiviteter til formidling og udnyttelse af 
resultaterne. Det resterende beløb på 663,3 mio. ECU 
dækker personaludgifterne, der højst må andrage 3 °/o. 
3. Den omtrentlige fordeling af midlerne er anført i 
bilag II. 
4. Træffer Rådet en afgørelse i henhold til artikel 1, 
stk. 4, i afgørelse 90/221/Euratom, EØF tilpasses 
nærværende beslutning under hensyn til den trufne afgø­
relse. 
5. Budgetmyndigheden afgør, hvor store bevillinger 
der kan rådes over i de enkelte regnskabsår. 
Artikel 3 
De nærmere bestemmelser for programmets gennemfø­
relse er anført i bilag III. 
Artikel 4 
Satsen for Fællesskabets økonomiske deltagelse fastsættes 
i overensstemmelse med bilag IV til afgørelse 
90/221 /Euratom, EØF. 
Artikel 5 
1. I 1992 tager Kommissionen programmet op til 
fornyet vurdering og meddeler Rådet og Europa-Parla­
mentet resultaterne heraf i en rapport, der i givet fald 
ledsages af ændringsforlsag. 
2. Ved programmets udløb foretager Kommissionen 
en evaluering af de opnåede resultater. Den sender 
Rådet og Europa-Parlamentet en rapport herom. 
3. Ved udarbejdelsen af rapporterne tages der hensyn 
til de målsætninger, der er opstillet i bilag I til denne 
beslutning, og til bestemmelserne i artikel 2, stk. 4, i 
afgørelse 90/221/Euratom, EØF. I rapporterne vurderes 
det, i hvilket omfang der ved programmets gennemfø­
relse er taget højde for de seks væsentlige hensyn, der er 
omhandlet i bilag II til afgørelse 90/221/Euratom, EØF. 
Artikel 6 
1. Kommissionen er ansvarlig for gennemførelsen af 
programmet. Den bistås af et udvalg, der består af 
repræsentanter for medlemsstaterne, i det følgende 
benævnt »udvalget«, og som har Kommissionens repræ­
sentant som formand. 
2. I de kontrakter, Kommissionen indgår, angives 
partnernes rettigheder og forpligtelser, herunder regler for formidling, beskyttelse og udnyttelse af forskningsre­
sultaterne, i overensstemmelse med de i medfør af Trak­
tatens artikel 130 K, stk. 2, vedtagne bestemmelser, og i 
påkommende tilfælde procedurer for uddannelse og 
evaluering. 
3. Ved programmets start opstilles et arbejdsprogram, 
som regelmæssigt tages op til revision, med angivelse af 
målene og den type projekter, der skal gennemføres, 
samt de økomiske bestemmelser, der skal vedtages i 
denne forbindelse. Kommissionen udarbejder indkal­
delser af projektforslag eller udbud på grundlag af 
arbejdsprogrammerne. 
4. Kommissionen offentliggør samtlige informationer, 
der tjener som støtte for indkaldelserne, på alle EF-sprog 
for at sikre lige deltagelsesbetingelser for virksomheder, 
universiteter og andre forskningscentre i medlemssta­
terne. 
Artikel 7 
1. I de i artikel 8, stk. 1, omhandlede tilfælde fore­
lægger Kommissionens repræsentant udvalget et udkast 
til de foranstaltninger, der skal træffes. Udvalget afgiver 
en udtalelse om dette udkast inden for en frist, som 
formanden kan fastsætte under hensyntagen til det 
pågældende spørgsmåls hastende karakter. Det udtaler 
sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet 
skal træffe på forslag af Kommissionen. Under afstem­
ninger i udvalget tillægges de stemmer, der afgives af 
repræsentanterne for medlemsstaterne, den vægt, der er 
fastlagt i nævnte artikel. Formanden deltager ikke i 
afstemningen. 
2. Kommissionen vedtager de påtænkte foranstalt­
ninger, når de er i overensstemmelse med udvalgets udta­
lelse. 
3. Er de påtænkte foranstaltninger ikke i overensstem­
melse med udvalgets udtalelse, eller er der ikke afgivet 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
4. Har Rådet efter udløbet af en måned fra forslagets 
forelæggelse for Rådet ikke truffet nogen afgørelse, 
vedtages de foreslåede foranstaltninger af Kommis­
sionen. 
Artikel 8 
1. Den i artikel 7 fastsatte procedure anvendes i 
forbindelse med: 
— opstilling og ajourføring af de i artikel 6, stk. 3, 
omhandlede arbejdsplaner 
22. 1. 91 De Europæiske Fællesskabers Tidende Nr. C 14/15 
— vurderingen af de i bilag III, punkt 2, omhandlede 
projekter samt af beløbet for Fællesskabets anslåede 
bidrag til disse projekter, når de henhører under den 
i bilag III, punkt 4, omhandlede generelle procedure, 
og når beløbet overskrider 5 mio. ECU 
— vurderingen af alle projekter, der henhører under den 
i bilag III, punkt 4, omhandlede særlige procedure, 
samt af Fællesskabets anslåede bidrag til disse 
projekter 
— de foranstaltninger, der skal træffes for at evaluere 
programmet. 
2. Kommissionen kan høre udvalget om alle spørgs­
mål, der falder ind under programmets anvendelsesom­
råde. 
3. Kommissionen underretter udvalget om: 
— udviklingen i programmet 
— udkast til indkaldelser af forslag efter artikel 6, stk. 3 
— de i bilag III, punkt 2, omhandlede projekter, som 
henhører under den generelle procedure, og hvortil 
Fællesskabets bidrag ikke overskrider 5 mio. ECU, 
samt om resultaterne af evalueringen af disse 
projekter 
— de i bilag III, punkt 2, omhandlede ledsageforanstalt­
ninger 
— de i bilag III, punkt 2, omhandlede samordnede 
aktioner. Artikel 9 
I forbindelse med gennemførelsen af dette program kan 
der ligeledes om fornødent træffes afgørelse om supple­
rende programmer i medfør af Traktatens artikel 130 L, 
om deltagelse i medfør af artikel 130 M og om fællesfo­
retagender eller enhver anden struktur i medfør af artikel 
130 O. 
Artikel 10 
Hvis samarbejdet med tredjelande og internationale 
organisationer om målene for dette program indebærer 
juridiske forpligtelser mellem Fællesskabet og de berørte 
tredjeparter, er Kommissionen, i overensstemmelse med 
Traktatens artikel 130 N, bemyndiget til at forhandle de 
internationale aftaler, hvori de nærmere bestemmelser 
for samarbejdet fastlægges. 
Der vil blive lagt stor vægt på samarbejde med EFTA-
lande, og europæiske lande, som ikke er medlemmer af 
Det Europæiske Fællesskab, i overensstemmelse med de 
retningslinjer, der er udarbejdet af Rådet og Europa-
Parlamentet under samrådet forud for vedtagelsen af det 
tredje rammeprogram inden for forskning og teknologisk 
udvikling. 
Der kan kun indledes forhandlinger om sådanne interna­
tionale aftaler med tredjelande, som allerede har indgået 
en samarbejdsaftale med Fællesskabet, hvori der udtryk­
keligt henvises til forskning og teknologisk udvikling 
eller fremskridt på det videnskabelige område som et af 
målene for samarbejdet. 
Indgåelse af sådanne internationale aftaler vedtages efter 
fremgangsmåden i Traktatens artikel 130 Q, stk. 2. 
Artikel 11 
Denne beslutning er rettet til medlemsstaterne. 
Nr. C 14/16 De Europæiske Fællesskabers Tidende 22. 1.91 
BILAG I 
DE VIDENSKABELIGE OG TEKNISKE MÅL 
Dette specifikke program er i fuld overensstemmelse med den fremgangsmåde, der er indeholdt i det tredje 
rammeprogram, hvad angår de videnskabelige og tekniske mål og de tilgrundliggende hensigter, som det 
forfølger. 
Afsnit I, punkt 2, i bilag II til Rådets afgørelse (90/221/Euratom, EØF) om et rammeprogram for Fælles­
skabets indsats inden for forskning og teknologisk udvikling (1990-1994) udgør en integreret del af det 
foreliggende særprogram med undtagelse af den del, der vedrører målings- og prøvningsmetoder, som 
indgår i et andet særprogram. 
Et vigtigt træk inden for alle forskningsområder bliver behandling af miljøaspekter ved produkter og 
processer. Arbejdsmiljøet skal inddrages som et strategisk element i alle programmets dele. Dette kræver 
forbindelser til andre programmer, som beskæftiger sig med miljø, sundhed og måling og prøvning, så der 
kan tages hensyn til de fremskridt, der gøres inden for risikovurdering og toksikologi. 
Andre integrerede aktiviteter eller projekter, f.eks. i transportsektoren, inden for byggeriet, renere fremstil­
lingsprocesser og konfektion, bør forinden gennemgå en definitionsfase (som det har været tilfældet med 
flyteknik). Der lægges særlig vægt på, at sektorer, der ikke er medtaget, kan drage størst mulig nytte af de 
integrerede aktiviteter. Der vil blive tilskyndet til forbindelser med EUREKA-projekter på grundlag af 
erfaringerne fra BRITE/EURAM i forbindelse med anvendelse af nogle resultater i EUREKA-projekter. 
Til de specifikke flytekniske forskningsprojekter, der udføres som integrerede projekter, afsættes årlige 
midler, der ikke overstiger de gennemsnitlige midler til dette forskningsområde i BRITE/EURAM. 
I det følgende gives en vejledende, ikke-udtømmende beskrivelse af programmets indhold baseret på og 
under hensyntagen til ovennævnte. 
De områder og emner, der anføres som eksempler, begrænser ikke indholdet af senere dokumenter. 
Inden for de pågældende områder fastsættes forskningsindsatsen i forhold til projektets strategiske og 
økonomiske betydning og den forventede udvikling. 
Område 1: Materialer — Råstoffer 
Formålet er navnlig under hensyn til bestemmelsen i tredje afsnit i dette bilags indledende tekst (de viden­
skabelige og tekniske mål) at bidrage til bedre materialeegenskaber til priser, som indebærer mulighed for 
konkurrencedygtig og industriel udnyttelse og en bred vifte af anvendelsesformål, som ikke er begrænset til 
nogle få højteknologiske områder. Der vil blive ydet støtte til forskning med sigte på omkostningseffektiv 
anvendelse af avancerede materialer i en lang række produkter og inden for andre anvendelsesområder end 
de traditionelle. Hovedvægten lægges på nye anvendelser af industrimineraler og sten (f.eks. sten til deko-
rationsformål og marmor), metaller og materialer, herunder efterforskning, indvinding, oparbejdning, 
forarbejdning, produktion og genbrug. 
Råstoffer 
Her er målet at forbedre de eksisterende processer og at tilegne sig nye og konkurrencedygtige teknolo­
gier. 
Forskning vil blive rettet mod udvikling af metoder til procesanvendelse og afprøvning, for således at øge 
udbyttet og skabe mulighed for, at nye miner kan åbnes og andre blive mere rentable. Der vil blive ofret 
særlig opmærksomhed på integrerede teknikker og modelopstilling med henblik på efterforskning efter 
mineralforekomster og brydning og oparbejdning af mineraler og bjergarter, herunder navnlig ressourcer 
af komplekse malme med indhold af non-ferro og strategiske metaller. 
22. 1. 91 De Europæiske Fællesskabers Tidende Nr. C 14/17 
Der vil blive gennemført forskning for at give en bedre forståelse af integrerede systemer med henblik på at 
understøtte avancerede efterforskningsmetoder efter skjulte forekomster. Der vil blive gennemført arbejde 
vedrørende nye og bedre boreteknologier til omkostningseffektiv efterforskning og produktion samt 
automatisering af udvindingsprocesser og metallurgisk/mineralogisk behandling (pyro- og hydrometallur-
gisk oparbejdning). Der bør også forskes med henblik på at forbedre indvindings- og brydningsteknologier. 
Der er behov for forskning med henblik på produktion af non-ferro og strategiske metaller og meget rene 
metaller, ildfast ler, industrimineraler og sten. Der bør forskes i kemisk-fysiske og biologiske adskillelses-
teknologier. Der vil blive ofret særlig opmærksomhed på standardforberedende forskning i forbindelse med 
sikkerhed på arbejdspladsen og de miljømæssige virkninger af teknologier, der skal udvikles. 
Genbrug 
Forskningen vil omfatte en samlet analyse af de forskellige faser fra råstof til genbrug via det færdige 
produkt, og ved denne analyse tages der hensyn til de økonomiske og energetiske aspekter, men ligeledes 
til miljørelaterede problemer. Den vil omfatte industriaffald. 
Her er et af målene at udvide anvendelsesområdet for og øge effektiviteten af genbrugsteknologierne. De 
økonomiske og strategiske problemer på grund af spild af mange metaller og materialer, herunder mate­
rialer der er mangelvarer, vil blive reduceret. Miljøskader på grund af forurenet spildevand vil blive 
begrænset. 
Et særligt mål udgør udviklingen af ny procesteknik til imødegåelse af udfordringen med henblik på udnyt­
telse af restprodukter, navnlig affald og skrot, som indeholder traditionelle såvel som ædle og strategiske 
metaller, og som kommer fra industrier som elektronik, elektromekanik, bilindustri, flyteknik, metallurgi, 
petrokemi, byggeri osv. Opmærksomheden vil også blive rettet mod den komplicerede udfordring, det er at 
genindvinde kompositmaterialer og avancerede materialer. 
Der vil blive tilskyndet til forskning i teknologier til fysisk og/eller kemisk behandling af restprodukter, 
som indeholder metaller, med henblik på at øge omfaget af og effektiviteten ved genindvindingen og at 
gøre de genindvundne materialer mere anvendelige. Forskningen vil også omfatte pyrometallurgi, hydro-
metallurgi og raffinering i forbindelse med oparbejdning af komplekse restprodukter, kompositmaterialer, 
og andre nye materialer, legeringer og skrot, som indeholder flere metaller. 
Nye og bedre materialer og oparbejdning heraf 
Her går målene ud på udvikling af materialer og metoder, herunder traditionelle masseproduktmaterialer 
med forbedrede egenskaber og ydeevne til rimelige priser, avancerede strukturmaterialer til højtydende 
systemer og avancerede funktionsmaterialer, overfladeteknik og sammenføjningsteknologi. 
Endvidere vil forskning, der vedrører følgende områder, blive fremmet: 
— forstærkning eller forbedring af de funktioner, som udføres af materialerne, gennem bedre anvendelses-
egenskaber og udnyttelsesmuligheder og gennem en mere nøjagtig karakteristik samt en bedre anven­
delse, navnlig ved oprettelse af databaser med troværdige oplysninger 
— udvikling af kombinationer af de mest avancerede materialer; forskning i tilfælde, hvor der kan 
forventes industriel anvendelse af strategisk betydning. 
Inden for traditionelle masseproduktmaterialer, herunder materialer til byggeindustrien, vil opmærksom­
heden være rettet mod produktions- og kvalitetsstyringsteknologier, nye formål og materialeforbedringer 
og mod reglerne for langtidsadfærdsprognoser, herunder pålidelighed. Der vil blive udviklet metoder med 
henblik på at gøre det muligt for designeren fra starten at tage hensyn til miljø- og forbrugermæssig 
acceptabilitet. 
Nr. C 14/18 De Europæiske Fællesskabers Tidende 22. 1. 91 
Forskningen vil blive rettet mod nye udviklinger eller radikale innovationer inden for avancerede materialer 
til vigtige formål, som også kan få vigtige indirekte virkninger inden for andre industrigrene. Den vil 
omfatte anvendelsen af avancerede materialer inden for en bred vifte af produkter og formål. 
Der vil blive lagt særlig vægt på en udvikling af materialer med specificerede egenskaber, hvor der udnyttes 
fordele ved at forstå de strukturelle virkninger. Der vil blive set på teknikker, som kan skræddersy materia­
lerne til de stillede krav, så der kan opnås større effekter af forskningen og udviklingen på dette område. 
Følgende udgør en vejledende og ikke en udtømmende oversigt over emner, som skal medtages i 
programmet på grundlag af og under hensyn til ovennævnte elementer. 
For så vidt angår metalliske materialer, vil bestræbelserne blive rettet mod at åbne nye markeder for mate­
rialer af høj værdi (f.eks. specielle ferro- og non-ferro legeringer, superlegeringer, forbindelser bestående af 
flere metaller, ildfaste metaller) specielt fremstillet til at imødekomme sammensatte designspecifikationer og 
strenge servicevilkår. 
Med hensyn til teknisk keramik vil opmærksomheden blive rettet mod bedre styring af mikrostruktur og 
procesteknologi og mod grundlæggende problemer forbundet med pålidelighed og skørhed. 
Forskning i forbindelse med polymere materialer vil stile mod bedre forståelse af forholdene mellem 
struktur, morfologi og egenskaber. Udviklingen af nye og bedre procesteknikker til produktion af pålide­
lige komponenter vil også blive behandlet med henblik på at øge anvendelsen af denne form for materialer. 
Forskningen vil navnlig blive rettet mod at udvikle teknisk termoplast, som beholder dets mekaniske egen­
skaber ved højere temperaturer, og som kan produceres ved billigere varmeprocesforløb. 
Inden for forskningen i kompositteknik vil man beskæftige sig med de teknologier, som er nødvendige for 
at løse problemerne i forbindelse med seriefremstilling. 
Udfordringen i forbindelse med superledere er at øge den maksimale kritiske strømtæthed og kapacitet 
sammen med fremstød inden for applikationsteknologier, herunder kabelproduktion, kabeldannelse og 
pålidelighed. 
Dette arbejde vil supplere den datamatintegrerede fabrikation, som indgår i det særprogram for informa­
tionsteknologi (IT), der er omhandlet i beslutning nr. 90/.. ./EØF/Euratom vedrørende skræddersyning af 
materialer til specifikke IT-formål. 
Forskningen vil endvidere blive rettet mod undersøgelse og udvikling af ny bioaktive og biomedicinske 
materialer. 
Det standardforberedende arbejde, der er nødvendigt for at fremskynde muligheden for at anvende nye 
materialer, vil omfatte forskning vedrørende klassificering og karakterisering af disse materialer for at se, 
hvor godt de virker, og for at formindske deres indflydelse på sundhed og miljø. 
Område 2: Design og fremstilling 
Enhver form for industriel produktion udgør en del af et system, hvor forbrugerbehov, design, materialer, 
værktøjsmaskiner og fremstilling indbyrdes påvirker hinanden. I forbindelse med enhver given anvendelse 
skal systemet udformes på en sådan måde, at den kvalitet og pålidelighed, der kræves af et produkt, opnås 
med mindst mulige omkostninger. 
Formålet er at forbedre industriens evne til at designe og fremstille produkter, som på samme tid er både af 
høj kvalitet, lette at vedligeholde, særdeles konkurrencedygtige og miljømæssigt og socialt acceptable. 
Dette arbejde vil være i overensstemmelse med den datamatintegrerede fabrikation, som indgår i det 
særprogram for informationsteknologi (IT), der er omhandlet i beslutning nr. 90/. . ./EØF/Euratom, 
vedrørende skræddersyning af materialer til specifikke IT-formål. 
22. 1.91 De Europæiske Fællesskabers Tidende Nr. C 14/19 
Forskningen vil blive rettet mod anvendelse af avancerede færdighedsgivende områder som fysik og kemi, 
mekanik, optik, akustik, væskedynamik, matematisk udformning og procesteknik samt integrering heraf i 
ny teknologisk udvikling, såsom optomatronik (optik, materialer og elektronik), mekatronik (maskinetik, 
edb og elektronik), mikroteknologi samt mikro- og nanostrukturel teknik, herunder molekyleteknik. 
Der vil blive taget særligt hensyn til aktiv inddragelse af små og mellemstore virksomheder, med deres 
særlige knowhow og som eksperimental basis, og til moderniseringen af den traditionelle industri. 
Design 
Forskningen i design vil berøre produkternes ydeevne, designets varighed, fremstilling og levetidsomkost-
ninger. Hermed sammenknyttes de informationskrav, der er forbundet med den tekniske designproces 
(f.eks. materialets eller produktets form, fremstilling og funktion), med de organisationsmæssige procedurer 
og de menneskelige faktorer, der ligger bag processen. Dette arbejde supplerer det produktmodeltiltag, der 
indgår som et avanceret IT-emne i det særprogram for informationsteknologi, der er omhandlet i beslut­
ning nr. 90/. . ./EØF/Euratom. 
Forskningen bliver rettet mod fejleffekter og fejlanalyser ved hjælp af modelteknikker baseret på brudme­
kanik, tribologi, væskedynamik, korrosionsanalyse osv. Gennemførelsen af disse designtiltag kan kræve 
tilpasning af softwareværktøjer til specifikke applikationer. 
Designforskningen bliver rettet mod design, som letter fremstilling, kvalitetskontrol, vedligeholdelse, 
genbrug eller genanvendelse med henblik på at reducere hellivsomkostningerne. Forskning i forbedret 
modelopstilling/simulering og hurtige prototypeteknikker med et bredt anvendelsesområde vil understøtte 
den tekniske designproces ved behandlingen af produktvalidering, optimering og forudsigelse af servicead­
færd. 
Ved at erkende fordelene ved en udbredelse af den bedste metode vil projekterne, overalt hvor det er 
muligt, bidrage til udvikling af standarder og god designpraksis. 
Fremstilling 
Forskningen i fremstillingskvalitet omfatter anvendelsen af effektive og omkostningsbesparende fremstil­
lingsprocesser og integrerer andre aspekter, herunder designgrænseflade, kvalitetsstyring, opretholdelse af 
udstyr og arbejdsmiljø. 
Opmærksomheden rettes mod fleksible teknologier til små produktioner, men også til masseproduktion 
med henblik på at imødegå et stigende behov for identiske tekniske produkter i store mængder. Der vil 
navnlig blive set på egnede materialeanvendelser og relaterede teknologier, såsom teknologi til præcisions-
teknik eller inddragelse af specialmaterialer i et masseproduktionsmiljø samt teknologier til formning, 
maskinforarbejdning og samling af minikomponenter og/eller sammensatte komponenter. 
Forskningen vil blive rettet mod tilpasning af etablerede CIM-systemer, så de kan tilfredsstille industriens, 
herunder navnlig små og mellemstore virksomheders, særlige behov. 
Forskning i netto eller næsten netto formgivningsprocesser vil få støtte med henblik på at formindske 
produktionen af dyrt og miljøfarligt affald. 
Forskning i kemiteknik vil udvikle integrerede tiltag. Forskningsemnerne vil kunne omfatte procesmodelle­
ring, adskillelsesteknologi, molekyleteknik, katalyse og overfladeforskning, teknologi og kemiske sensorer. 
Grundlæggende forskning i blanding og røring samt partikel- og pulverteknologi vil blive understøttet for 
at opnå bedre forståelse end den, der er opnået ved de nuværende empiriske metoder. Forskningen vil også 
blive rettet mod opnåelse af forståelse af partikelprocesser som grundlag for software-programmer afpasset 
efter særlige behov. 
Nr. C 14/20 De Europæiske Fællesskabers Tidende 22. 1. 91 
BILAG II 
OMTRENTLIG FORDELING AF MIDLERNE 
Omtrentlig fordeling af midlerne i procent for tidsrummet 1990 til 1994. 
Område 1: Materialer og råstoffer 
— Råstoffer og genbrug 12 
— Materialer 44 
Område 2: Design og fremstilling 44 
Opdelingen i forskellige områder udelukker ikke muligheden for, at projekter kan dække flere områder. 
1. 10 % af de samlede midler anvendes til projekter til fremme af klart defineret grundforskning. 
2. 2 % af de samlede midler anvendes til projekter til fremme af forskeruddannelsen inden for de i dette 
særprogram omhandlede områder. 
3. 2 % af det samlede beløb, der anses for nødvendigt, anvendes til teknologi- og risikovurdering. Resulta­
terne heraf meddeles Parlamentet sammen med evalueringsrapporterne. 
4. 2 % af de samlede udgifter anvendes til støtte til udgifter i tilknytning til feasibility-undersøgelser for 
små og mellemstore virksomheder. 
BILAG III 
NÆRMERE BESTEMMELSER OM PROGRAMMETS GENNEMFØRELSE OG VIDEREFORMID­
LING OG UDNYTTELSE AF RESULTATERNE 
1. Kommissionen gennemfører programmet på grundlag af det videnskabelige og tekniske indhold, som 
defineret i bilag I. 
2. De i artikel 3 omhandlede bestemmelser for programmets gennemførelse omfatter: projekter for forsk­
ning og teknologisk udvikling, ledsageforanstaltninger og samordnede aktioner. 
Rådet træffer afgørelse om FFC's direkte forskningsaktiviteter i en særskilt beslutning. 
Projekterne gennemføres på grundlag af forsknings- og udviklingskontrakter med omkostningsdeling. 
Ledsageforanstaltningen består i iværksættelse af aktiviteter, der sikrer en forsvarlig teknisk gennemfø­
relse af programmet samt forvaltning og evaluering heraf; endvidere en passende videreformidling af 
resultaterne samt adgang til disse, samordning, uddannelse og orientering af deltagerne i programmet. 
De samordnede aktioner er defineret i finansforordningens artikel 92. 
22. 1.91 De Europæiske Fællesskabers Tidende Nr. C 14/21 
3. Deltagelse i projekterne er åben for fysiske eller juridiske personer, der er etableret i Fællesskabet ('), 
såsom universiteter, forskningsorganisationer og industrivirksomheder, herunder små og mellemstore 
virksomheder, eller sammenslutninger heraf, bl.a. europæiske økonomiske firmagrupper (EØFG). 
Fysiske eller juridiske personer, der er etableret i lande, der har indgået aftaler med Fællesskabet om 
teknisk-videnskabeligt samarbejde, kan, såfremt det indebærer gensidige fordele, deltage i de projekter, 
der iværksættes som led i dette program. Sådanne kontrahenter modtager ikke finansiel støtte fra 
Fællesskabet i henhold til rammeprogrammet. De bidrager til de generelle administrationsomkostninger. 
4. Projekterne skal udvælges efter nedenstående prioriteringsrækkefølge, idet den førstnævnte metode er 
reglen og den sidstnævnte metode undtagelsen: 
Projektdeltagerne udvælges på grundlag af den i artikel 6, stk. 3, sædvanlige procedure for indkaldelse 
af forslag, som offentliggøres i De Europæiske Fællesskabers Tidende. 
Skulle flere projektforslag skønnes ligeværdige med hensyn til videnskabelig værdi, og såfremt andre 
kriterier vedrørende videnskabelig kvalitet er opfyldt, prioriteres i overensstemmelse med de retnings­
linjer, der er udstukket af Rådet og Europa-Parlamentet efter fælles overenskomst: 
i) projektforslag, i hvis gennemførelse projektdeltagere i mindre udviklede områder og/eller områder i 
industriel tilbagegang, som fastsat i artikel 8 og 9 i Rådets forordning (EØF) nr. 2052/88, er 
inddraget 
ii) projektforslag, hvori små og mellemstore virksomheder eller en sammenslutning af sådanne virksom­
heder er inddraget. 
Kommissionen afgør i hvert enkelt tilfælde, om programmet eller dele deraf kan forvaltes af organisa­
tioner eller institutioner uden for Kommissionen, og den uddelegerer arbejdet i overensstemmelse 
hermed. 
Kommissionen kan endvidere, efter en særlig procedure og på de nedennævnte vilkår, udvælge forslag, 
hvis de kan yde et særligt lovende og betydningsfuldt bidrag for så vidt angår emnets originalitet, den 
videnskabelige og tekniske fremgangsmådes nyhedsværdi eller den foreslåede gennemførelsesmetodo-
logi, idet der samtidig tages hensyn til forslagsstillernes særlige karakteristika. 
En positiv teknisk vurdering af sådanne forslag er ikke i sig selv tilstrækkelig begrundelse til at udvælge 
et givet projekt; den særlige procedure kan således kun finde anvendelse, såfremt en vurdering af 
projektets karakter, som beskrevet ovenfor, ikke berettiger til anvendelse af den normale procedure med 
indkaldelse af forslag. 
Den særlige procedure indledes efter den første indkaldelse af forslag og skal afsluttes inden den gene­
relle procedure, så det er muligt nøjagtigt at afgøre, hvor stort et beløb der er til rådighed for Fælles­
skabets finansielle deltagelse i de projekter, der udvælges på grundlag af den sædvanlige procedure. 
Afslutningsdatoen for den særlige procedure offentliggøres hvert år i De Europæiske Fællesskabers 
Tidende. 
Kommissionen meddeler med forelæggelsen af det foreløbige budgetforslag budgetmyndigheden, om 
bevillingerne på budgettet for det foregående år ligeledes er blevet anvendt til finansiering af projekter, 
der er udvalgt på grundlag af den særlige procedure, samt de pågældende beløb. Hvis disse projekter 
henhører under flere programmer, meddeler Kommissionen, hvilken type udvalg der har bistået den. 
Beløbet for Fællesskabets finansielle deltagelse i det samlede antal projekter, der udvælges på grundlag 
af den særlige procedure, fastsættes hvert år under hensyntagen til de udvalgte projekter og ud fra 
meget strenge kvalitetskriterier. Beløbet må under ingen omstændigheder overskride 10 %; det kan 
hvert år tages op til revision i lyset af erfaringerne. 
(') I forbindelse med dette program kan Den Europæiske Organisation for Atomkerneforskning (CERN), der har sæde i 
Geneve og hovedparten af sine anlæg liggende i Fællesskabets område, deltage som partner i kontrakterne. 
Nr. C 14/22 De Europæiske Fællesskabers Tidende 22. 1. 91 
Der indføres forsøgsvis og delvis en ny projektudvælgelsesprocedure i to faser. 
Resultaterne af denne nye udvælgelsesprocedure behandles i den evalueringsrapport, som udarbejdes 
midtvejs i programmets gennemførelse. 
For at sikre en fuldstændig gennemsigtig fremgangsmåde udarbejder Kommissionen en vejledning med 
en nærmere forklaring af samtlige de regler, der gælder for denne særlige procedure. 
5. I projekterne skal deltage mindst to indbyrdes uafhængige partnere, der er etableret i forskellige 
medlemsstater. 
6. Kommissionen kan opfordre deltagerne til at oprette en europæisk økonomisk firmagruppe (EØFG) 
eller indgå andre arrangementer med henblik på gennemførelse af projekter, såsom store projekter, der 
giver mulighed for decentraliseret forvaltning, som er tilpasset det pågældende projekts særlige behov. 
7. Formidlingen af den viden, der opnås under gennemførelsen af projekterne, sker dels inden for særpro­
grammet og dels ved hjælp af en centraliseret aktion, der gennemføres i overensstemmelse med den i 
artikel 4, stk. 3, i afgørelse 90/221/Euratom, EØF omhandlede afgørelse.